ZAPISNIK

2. sjednice Vijeća Mjesnog odbora Kupinečki Kraljevec - centar
održane 9. srpnja 2021.,
s početkom u 20,00 sati
Nazočni članovi Vijeća: Mladen Mlinarić, Kristijan Jakolić, Ivan Krešić i Marko Samaržija.
Nenazočni članovi Vijeća: Dubravka Milača.
Ostali nazočni: Lidija Špišić, stručni referent za rad gradskih četvrti i mjesnih odbora.

Predsjedava Mladen Mlinarić, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 2. sjednicu Vijeća. Predlaže da se prije utvrđivanja dnevnog reda usvoji zapisnik 1. (konstiturirajuće) sjednice.

         Bez rasprave, jednoglasno (4 “za”), Vijeće prihvaća tekst zapisnika 1. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.

         Vijeće jednoglasno (4 “za”) utvrđuje 
dnevni red:

1. Polaganje prisege člana Vijeća
2. Upoznavanje novih članova Vijeća s nadležnostima, ovlastima i planovima 

3. Prijedlog zaključka o odobrenju korištenja prostora mjesne samouprave

4. Prijedlozi zaključaka o odobrenju korištenja sredstava s pozicije ostali nespomenuti rashodi 

    poslovanja (2)

5. Zamolbe Ive Gavranović i Kate Ereiz za šodranje

6. Realizacija Plana komunalnih aktivnosti Gradske četvrti Brezovica u 2021.

7. Obavijesti, pitanja i prijedlozi

Ad 1)    Polaganje prisege članova Vijeća
Predsjednik Vijeća, Mladen Mlinarić navodi da  konstituirajućoj sjednici nije prisustvovao  član Vijeća Ivan Samaržija. Obzirom da im mu je verificiran mandat treba položiti prisegu.
Mladen Mlinarić  čita tekst prisege i proziva člana Vijeća što mu je verificiran mandat, a član izgovara riječ „PRISEŽEM“.

/Potpisani tekst prisege člana Vijeća prilaže se ovom zapisniku./

Ad 2) Upoznavanje novih članova Vijeća s nadležnostima, ovlastima i planovima
            Predsjednik Vijeća, Mladen Mlinarić upoznaje nove članove Vijeća sa odredbama Statuta Grada Zagreba, Pravilima Mjesnog odbora Kupinečki Kraljevec – centar i Poslovnikom o radu Vijeća Mjesnog odbora Kupinečki Kraljevec – centar koje definiraju obveze i prava članova vijeća mjesnih odbora.
Ad 3) Prijedlog zaključka o odobrenju korištenja prostora mjesne samouprave
Predsjednik Vijeća konstatira da su članovi uz ovu točku dnevnog reda primili Prijedlog zaključka u pisanom obliku. Pojašnjava da je način korištenja definiran odredbama Zaključka o korištenju prostora mjesne samouprave te otvara raspravu.    
Obzirom da se nitko nije javio za riječ, daje Prijedlog na usvajanje.
Vijeće jednoglasno (4 „za“) donosi

Z A K LJ U Č A K 

o jednokratnom korištenju prostora mjesne samouprave 
1. Vijeće Mjesnog odbora Kupinečki Kraljevec - centar suglasno je da predsjednik Vijeća u 

     razdoblju između sjednica Vijeća, može samostalno odlučiti o zahtjevu za jednokratnim 

     korištenjem prostora mjesne samouprave. 

2. O jednokratnom korištenju prostora iz točke 1. ovog zaključka Gradski ured za mjesnu 

    samoupravu izdati će odobrenje o korištenju. 

3. Predsjednik Vijeća dužan je izvjestiti Vijeće o svakom takvom zahtjevu na prvoj sljedećoj 

    sjednici Vijeća.


Ad 4) Prijedlozi zaključaka o odobrenju korištenja sredstava s pozicije “ostali nespomenuti
           rashodi poslovanja”
          Predsjednik Vijeća upoznaje članove s načinom raspodjele sredstava s pozicije „ostali nespomenuti rashodi polovanja“ za 2021. godinu o čemu je odluku donijelo Vijeće u prethodnom sazivu. Konstatira da su članovi Vijeća uz ovu točku dnevnog reda primili prijedloge zaključaka i ponude te otvara raspravu.
Obzirom da se nitko ne javlja za riječ, daje Prijedloge na usvajanje.

Vijeće je jednoglasno (4 „za“) donijelo 

ZAKLJUČAK

o odobrenju korištenja sredstava 

1. Vijeće Mjesnog odbora Kupinečki Kraljevec - centar odobrava isplatu sredstava iz razdjela 0502, na teret pozicije 298-3299, ostali nespomenuti rashodi poslovanja Vijeća Mjesnog odbora Kupinečki Kraljevec - centar, Cvjetnom ateljeu „Nina“, u iznosu od 1.000,00 kn, u svrhu nabave vijenca i lampaša za protokolarne potrebe povodom obilježavanja pogibije hrvatskog branitelja u Domovinskom ratu – Borisa Radičevića.

2. Ovaj se zaključak dostavlja Gradskom uredu za mjesnu samoupravu na postupanje. 

i

ZAKLJUČAK

o odobrenju korištenja sredstava 

1. Vijeće Mjesnog odbora Kupinečki Kraljevec - centar odobrava isplatu sredstava iz razdjela 0502, na teret pozicije 298-3299, ostali nespomenuti rashodi poslovanja Vijeća Mjesnog odbora Kupinečki Kraljevec - centar, Cvjetnom ateljeu „Nina“, u iznosu od 1.000,00 kn, u svrhu nabave aranžmana i lampaša za protokolarne potrebe povodom obilježavanja Dana pobjede i domovinske zahvalnosti i Dana hrvatskih branitelja.
    2. Ovaj se zaključak dostavlja Gradskom uredu za mjesnu samoupravu na postupanje.
Ad 5) Realizacija Plana komunalnih aktivnosti Gradske četvrti Brezovica u 2021.

      Predsjednik Vijeća upoznaje nazočne sa Planom malih komunalnih akcija Mjesnog odbora Kupinečki Kraljevec – centar te akcijama Plana komunalnih aktivnosti Gradske četvrti Brezovica u 2021. što se odnose na Mjesni odbor Kupinečki Kraljevec – centar, kao i aktivnostima Vijeća, odn. prijedlozima za realizaciju projekata koje su prethodni sazivi donijeli, a koji bi se financirali iz drugih izvora. 
Ad 6)  Zamolbe Ive Gavranović i Kate Ereiz za šodranje
           Predsjednik Vijeća konstatira da su uz ovu točku dnevnog reda, članovi Vijeća zaprimili presliku zahtjeva g. Gavranović.
           Lidija Špišić iznosi da je gđa. Kate Ereiz zvala u sjedište Gradske četvrti  da treba pošodrati udarne rupe makadamskog dijela ulice Tumbri V odvojak.
           Predsjednik Vijeća otvara raspravu.
           Nakon kraće rasprave u kojoj su sudjelovali svi članovi Vijeća, složili su se da se zahtjevi građana riješe iz redovnog održavanja prometnica, odn. Plana malih komunalnih akcija Mjesnog odbora Kupinečki Kraljevec – centar.
         Obzirom na navedeno, predsjednik Vijeća utvrđuje Prijedlog zaključka te ga daje na usvajanje.

         Vijeće je jednoglasno (4 „za“) donijelo

ZAKLJUČAK

 o zamolbama za navoženje kamenog materijala na području Mjesnog odbora Kupinečki Kraljevec – centar

1. Vijeće Mjesnog odbora Kupinečki Kraljevec – centar, temeljem razmotrenih zamolba građana traži da se iz sredstava Plana malih komunalnih akcija Mjesnog odbora Kupinečki Kraljevec – centar u 2021. naveze kameni materijal na put označen kao kč.br. 3009 K.o. Kupinečki Kraljevec, u duljini od 60 m i širini 3 m te da se saniraju udarne rupe na makadamskom dijelu ulice Tumbri V odvojak.

2. Ovaj se zaključak dostavlja Gradskom uredu za mjesnu samoupravu na dalje postupanje. 

Ad 7) Obavijesti, pitanja i prijedlozi
         Predsjednik Vijeća infomira članove o aktivnostima koje je poduzeo između sjednica

 vezano uz rješavanje komunalne problematike, odn. zamolbama koje je uputio na rješavanje prema Podružnicima Zagrebačkog holdinga, Zrinjevcu i Zagrebačkim cestama, Hrvatskim vodama, Uredu za promet, Čistoći te Lovačkom društvu.

         Marko Samaržija navodi su je u ulici Štrpet zamjenjena rasvjetna tijela te je postavljena led rasvjeta. Traži da se ispita zašto isto nije učinjeno i u ulici Mirna.
        Mladen Mlinarić iznosi da će o tome kontaktirati Gradski ured za prostorno uređenje, izgradnju Grada, graditeljstvo, komunalne poslove i promet.
        Obzirom da se nitko ne javlja za riječ, predsjednik Vijeća zaključuje  2. sjednicu.

         Dovršeno u 21,20 sati.
Zapisnik izradila:

   Lidija Špišić
         KLASA:026-02/21-02/1224
         URBROJ:251-06-11-806-21-2
         Kupinečki Kraljevec, 9. srpnja 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                      Kupinečki Kraljevec - centar
                                                                                                               Mladen Mlinarić
